L 265/4 Jurnalul Oficial al Uniunii Europene 8.10.2010 REGULAMENTUL (UE) NR. 884/2010 AL COMISIEI din 7 octombrie 2010 de modificare a Regulamentului (CE) nr. 1464/2004 în ceea ce priveşte perioada de așteptare referitoare la „Monteban”, aditiv care aparţine grupei coccidiostatice și alte substanțe medicamentoase (Text cu relevanță pentru SEE) COMISIA EUROPEANĂ, având în vedere Tratatul privind funcţionarea Uniunii Europene, având în vedere Regulamentul (CE) nr. 1831/2003 al Parla- mentului European şi al Consiliului din 22 septembrie 2003 privind aditivii din hrana animalelor (!), în special articolul 13 alineatul (3), întrucât: (1) Regulamentul (CE) nr. 1831/2003 prevede autorizarea utilizării aditivilor destinați administrării în hrana animalelor, precum şși justificarea şi procedurile de acordare a unei astfel de autorizații. (2)  Regulamentul (CE) nr. 1831/2003 prevede posibilitatea modificării autorizației unui aditiv furajer ca urmare a unei cereri din partea titularului autorizației și a unui aviz al Autorităţii Europene pentru Siguranţa Alimentară (denumită în continuare „Autoritatea”). (3) Utilizarea aditivului narasin (Monteban) a fost autorizată pentru 10 ani în cazul puilor pentru îngrăşare prin Regu- lamentul (CE) nr. 1464/2004 al Comisiei din 17 august 2004 privind autorizarea pe o perioadă de 10 ani a utilizării în hrana animalelor a aditivului „Monteban” aparţinând grupei coccidiostaticelor și altor substanțe medicamentoase (2). (4) Titularul autorizației a înaintat o cerere de modificare a autorizației referitoare la acest aditiv în vederea reducerii perioadei de aşteptare premergătoare sacrificării de la o zi la zero zile. Titularul autorizației a transmis datele relevante pentru a-şi susține cererea. (5) Autoritatea a concluzionat în avizul său din 10 martie 2010 că utilizarea aditivului Monteban în cazul puilor pentru îngrăşare în doza maximă propusă și fără aplicarea unei perioade de aşteptare este sigură pentru consumator și că, prin urmare, cererea de reducere a perioadei de aşteptare de la o zi la zero zile poate fi acceptată (?). (6)  Condiţiile prevăzute la articolul 5 din Regulamentul (CE) nr. 1831/2003 sunt îndeplinite. ( Prin urmare, Regulamentul (CE) nr. 1464/2004 ar trebui modificat în consecință. (8)  Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală, ADOPTĂ PREZENTUL REGULAMENT: Articolul 1 În coloana a noua intitulată „Alte dispoziții” din tabelul din anexa la Regulamentul (CE) nr. 1464/2004, teza „Administrare interzisă cel puţin o zi înainte de tăiere” se elimină. Articolul 2 Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene. Prezentul regulament este obligatoriu în toate elementele sale și se aplică direct în toate statele membre. Adoptat la Bruxelles, 7 octombrie 2010. () JO L 268, 18.10.2003, p. 29. () JO L 270, 18.8.2004, . 8. Pentru Comisie Președintele Josă Manuel BARROSO (') EFSA Journal 2010; 8(3):1549.